armvectores/hy_wikipedia_2023 huggingface dataset:
Չիչա

Չիչա (իսպ.՝ Chicha, ˈtʃi.tʃa), Հարավային Ամերիկայի արևադարձային մասի թույլ ալկոհոլային ըմպելիք՝ նման գարեջրի։


== Անվանում ==
Չիչա խմել են դեռ հին ժամանակներից՝ Ինկերի կայսրության ժամանակ, ըմպելիքը ստանում էին  տարբեր բույսերի բերանային հեղուկի խմորման   միջոցով։ Այստեղից էլ առաջացել է չիչայի հումորային անվանումը՝«թքած գարեջուր»  (գերմ.՝ Spuckebier):
Խմիչքի անվան  գիտական ստուգաբանությունը այդքան էլ պարզ չէ։ Իսպաներենի արքայական ակադեմիայի տվյալներով «չիչա» առաջացել է chichab բառից, որը նշանակում է «եգիպտացորեն» Գունա ցեղի լեզվում։
Այլ աղբյուրների համաձայն անվան վրա ազդել է ացտեկների chichiatl բառը, որը նշանակում է  «թափառող ջուր».Կեչուա լեզվում ըմպելիքը կոչվում է aqha :
Իսպանացիները Ամերիկայում հայտանաբերած խմորումով բոլոր  ըմպելիքները կոչում էին չիչա, եթե նույնիսկ նրանք տարբերվում էին իրենց բաղադրիչներով։


== Տարածվածություն և պատրաստում ==
Պերուացի պատմաբան Ինկա Գարսիլասոն բացատրում էր, որ ալկոհոլի չափից շատ օգտագործումը Պերուում դիտվում էր որպես մարդկանց  հիմնական արատ։ Շատ այլ տեքստեր վկայում են, որ չիչա խմել են ոչ միայն տոների ժամանակ, այլև առօրյայում։
Ինկերը չիչա պատրատում էին եգիպտացորենի ցողուններից (Jora или Wiñapu), ինչպես նաև կինոայից, թթվառվույտից և պերուական պղպեղից։
Չիչան միշտ համարվել է թարմացնող ըմպելիք՝ պտղաբերության և մայր բնության հարստության սիմվոլ(իսպ.՝ Pacha Mama): Ժամակակիցները գնահատում են չիչան որպես նախնիների ժառանգություն, որը սնում է մարմինն ու հոգին։ Ըմպելիքի պատրաստման արարողակարգը հանդիսանում է կանանց մենաշնորհը, սակայն նրանց երբեմն օգնում են տղամարդիկ։
Կանայք ծամում են եգիպտացորենի ալյուրից պատրաստված հացը, ներծծում են բերանային հեղուկով։ Բերանային հեղուկում գոյություն ունեցող ֆերմենտով օսլան դառնում է շաքար, որն էլ օժանդակում է խմորմանը։ Չիչայում ալկոհոլի բաժինը մեկից վեց տոկոս է, կախված  նրանից թե ըմպելիքը պատրաստվում է ամենօրյա օգտագործման, թե հատուկ կրոնական տոների, օրինակ՝ Ինտի Ռայմիի համար։
Խիվարո և Ամազոնի դաշտավայրի  այլ ցեղեր չիչա պատրաստում էին մանիոկայից կամ դեղձի արմավենու պտուղներից, որոնք սկզբում մի քիչ եփում էին, փափկեցնում, հետո ծզմում և լցնում կաթսայի մեջ, ավելացնում էին ոչ շատ քանակությամբ ջուր՝ խառնելով մրգային զանգվածը ձեռքով. խմորում էին առնվազն մեկ օր։ Ավանդական չիչան պահում էին ներսից փորված շշադդումի պտուղների մեջ։
Լիմոնադի նման ոչ ալկոհոլային ըմպելիքը պատրաստվում է եփած մանուշակագույն եգիպտացորենից, որին ավելացնում են շաքար, անանասի և սերկևիլի կեղև,համեմունքներ՝ դարչին և մեխակ, ինչպես նաւ լայմի հյութ։
Վենեսուելայում լայն տարածում ունի բրնձի չիչան։ Դրա ոչ ալկոհոլային տարբերակը՝ զովացուցիչ ըմպելիքը , պատրաստվում է ջրով, կաթով և դարչինով. հիշեցնում է կոկտեյլ և վաճառվում է փողոցում։
Չիլիում, հատկապես կենտրոնական մասում, չիչան պատրաստվում է  խնձորի խմորումից։ Ըմպելիքը նման է սիդրի և հատուկ հանրաճանաչություն ունի ազգային  աշնանային տոների ժամանակ։ Չիչան Կուրակավիում արտադրվում է խաղողից։


== Ծանոթագրություններ ==


== Արտաքին հղումներ ==
The Chicha Page – Rezepte, Informationen und Links (անգլ.)


== Գրականություն ==
Rosario Olivas Weston: La Cocina de los Incas. Universidad de San Martín de Porres. Lima 2006, ISBN 9972-54-062-6 (իսպ.)
Ուլույ (Չյորնայա Խոլունիցայի վտակ)

Ուլույ (ռուս.՝ Улуй), գետ Ռուսաստանում, հոսում է Բելոխոլունիցկի շրջանում և Կիրովի մարզում։ Գետաբերանը տեղակայված է Չյորնայա Խոլունիցա գետի ձախ ափին՝ 6,3 կմ հեռավորության վրա։ Գետի երկարությունը 16 կմ է։ Գետը հոսում է հյուսիս-արևելյան մասով՝ անմարդաբնակ, ճահճոտ անտառաշատ վայրով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030573
Հիդրոլոգիական ուսումնասիրությունների կոդը - 111103057
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թուդոր Պանցիրու

Թուդոր Պանցիրու (ռում.՝ Tudor Panțiru, ծնվել է 1951 թվականի հոկտեմբերի 26-ին Մոլդովական ԽՍՀ Դոնդյուշենի շրջանի Բարաբոյ գյուղում), անվանի իրավաբան, քաղաքական գործիչ, 2013 թվականից՝ Մոլդովայի Հանրապետության Սահմանադրական դատարանի նախագահ
Թուդոր Պանցիրուն ծնվել է 1951 թվականի հոկտեմբերի 26-ին Մոլդովական ԽՍՀ Դոնդյուշենի շրջանի Բարաբոյ գյուղում։ Բարձրագույն իրավաբանական կրթությունն ստացել է Քիշնևի պետական համալսարանի իրավաբանական ֆակուլտետում։ 1977-1980 թվականներին եղել է Մոլդավական ԽՍՀ փաստաբանների կոլեգիայի անդամ, 1980-1987 թվականներին աշխատել է որպես դատավոր, 1987-1990 թվականներին՝ Քիշնևի Ֆրունզեի շրջանի դատարանի նախագահ։ Բացի այդ, 1988-1990 թթ. եղել է Մոլդովայի դատավորների գնահատման, աշխատանքի ընդունման և պաշտոնում առաջխաղացման հանձնաժողովի նախագահ։
1990 թվականին ընտրվել է Մոլդովայի խորհրդարանի պատգամավոր, 1990-1992 թթ. ղեկավարել խորհրդարանի օրենքի և իրավունքի մշտական հանձնաժողովը։ 1992-1996 թվականներին Մոլդովայի Հանրապետության մշտական ներկայացուցիչ դեսպանն էր Միավորված ազգերի կազմակերպությունում։ 1996 թվականի հունիսից մինչև 2001 թվականի նոյեմբեր ամիսը աշխատել է որպես միջազգային դատավոր Մարդու իրավունքների եվրոպական դատարանում (Ստրասբուրգում)։
2002 թվականի հունիսին նշանակվել է Բոսնիայի և Հերցեգովինայի Սահմանադրական դատարանի դատավոր, 2003 թվականի մայիսից մինչև 2006 թվականի հունիս ամիսը եղել այդ դատարանի փոխնախագահը։ 2002 թվականի ապրիլից նրան միաժամանակ վստահվել է Կոսովոյի Գերագույն դատարանի միջազգային դատավորի, իսկ 2005 թվականի ապրիլից՝ այդ դատարանի հատուկ պալատի միջազգային դատավորի ու նախագահի պարտականությունների կատարումը։
2008 թվականի նոյեմբերին ընտրվել է Ռումինիայի  խորհրդարանի ստորին պալատի պատգամավոր, հրաժարական տվել Կոսովոյի Գերագույն դատարանում զբաղեցրած պաշտոնից և դեկտեմբերի կեսերից անցել իր պատգամավորական պարտականությունների կատարմանը։
2013 թվականին դարձել է Մոլդովայի Հանրապետության Սահմանադրական դատարանի դատավոր, 2017 թվականի մայիսի 12-ին ընտրվել այդ դատարանի նախագահ։ Հեղինակել է իրավաբանական թեմաներով բազմաթիվ հոդվածներ, որոնք հիմնականում հրատարակվել են Քիշնևում լույս տեսնող «Legae și Viața» և «Avocatul Poporului» ամսագրերում։ Նրա աշխատություններից ևս մեկը՝ «Փախստականների իրավունքների պաշտպանությունը Մարդու իրավունքների եվրոպական դատարանում» խորագրով, տպագրվել է «Փախստականների գործերի օրենսդրական վարույթը միջազգային օրենսդիր հաստատություններում» ժողովածուում։


== Ծանոթագրություններ ==


== Արտաքին հղումներ ==
Constitutional Court of Bosnia and Herzegovina Archived 2007-05-27 at the Wayback Machine.
Profile at the Romanian Chamber of Deputies site
Պլուտոիդ

Պլուտոիդ (անգլ.՝ plutoid), երկնային մարմին, որը պտտվում է Արեգակի շուրջ ուղեծրով, որի շառավիղը մեծ է Նեպտունի շառավղից, զանգվածը բավարար է, որպեսզի սեփական ձգողականության ուժը տա նրան համարյա գնդաձև ձև, և որը չի մաքրում իր ուղեծրի շրջակա տարածությունը (այսինքն նրա մոտ գտնվում են բազմաթիվ մանր մարմիններ)։ Այս սահմանումը տրվել է Միջազգային աստղագիտական միության կողմից 2008 թվականի հունիսին Օսլոյում տեղի ունեցած համաժողովի ժամանակ։ Պլուտոիդներ են ճանաչվել գաճաճ մոլորակներ Պլուտոնը և Էրիսը։ Նույն թվականի հուլիսին այս տեսակին է դասվել Մակեմակեն, իսկ 2008 թվականի սեպտեմբերի 17-ին ավելացրին նաև Հոմեան։
Բայամ Մարտին

Բայամ Մարտին (անգլ.՝ Byam Martin Island), կղզի Կանադական Արկտիկայի կղզախմբում։ Կազմում է Էլիզաբեթ թագուհու կղզախմբի մի մասը։ Ներկա պահին կղզախումբն անմարդաբնակ է (2012 թվականի տվյալներ)։


== Աշխարհագրություն ==
Կղզին զբաղեցնում է 1150 կմ² տարածք և 17-րդն է թագուհի Էլիզաբեթի կղզախմբում՝ տարածքի չափով։ Կղզու առավելագույն երկարությունը 46 կիլոմետր է, առավելագույն լայնությունը՝ 37 կմ։
Բայամ Մարտին կղզին ընկած Վայկաունտ-Մելվիլլ նեղուցի Մելվիլլ կղզուց դեպի հյուսիս, ձգվելով 27 կիլոմետր դեպի արևմւոտք, բաժանվելով Բայամ նողուցի Բատերստ կղզուց, ձգվելով 35 կիլոմետր հյուսիս-արևելք դեպի Օստին նեղուց։


== Պատմություն ==
Կղզին հայտաբերվել է 1819 թվականի օգոստոսին, անգլիացի զինվորական ծովային Վիլյամ Էդվարդ Պարրիի կողմից, իր առաջին ծովային արշավի ժամանակ, երբ Ատլանտյան և Խաղաղ օվկիանոսում որոնում էր հյուսիսարևմտյան անցումը և այն անվանեց ի պատիվ ադմիրալ Թոմաս Բայամ Մարտինի։ (Thomas Byam Martin, 1773—1854)։


== Ծանոթագրություններ ==
Սեզար (այլ կիրառումներ)

Սեզար կարող է վերաբերել՝

Սեզար Բալդաչինի, ֆրանսիացի քանդակագործ։ Ստեղծագործական կեղծանունը «Սեզար»։
«Սեզար» կինոմրցանակ, Ֆրանսիայի ազգային կինոմրցանակ։ Մրցանակը կրում է հեղինակի՝ Սեզար Բալդաչինիի անունը։
Քադո շրջան (Լուիզիանա)

Քադո շրջան (անգլ.՝ Caddo Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 2.427 կմ² է, բնակչությունը՝ 254.969 մարդ (2010 թ. տվյալներով)։ Շրջկենտրոնն է Շրիվպորտ բնակավայրը։ Կազմավորվել է 1838 թ.։
Հաջողությո՜ւն, Չարլի՛

Բռնվիր, Չարլի (անգլ.՝ Good Luck Charlie), ամերիկյան հեուստասերիալ, որը առաջին անգամ ցուցադրվել է «Disney Channel» հեռուստաալիքով՝ 2010 թվականի ապրիլի 4-ին։ 2014 թվականի փետրվարի 16-ին Ամերիկայում կայացավ ֆիլմի վերջին սերիայի նկարահանումը, որը կոչվեց «Հաջողություն, Չարլի»։


== Սյուժե ==

Ֆիլմը պատմում է, թե ինչպես է Դանքների ընտանիքը հարմարվում իրենց նոր ընտանիքի անդամին՝ Չարլիին։ Այն բանից հետո, երբ Էմմին՝ Չարլիի մայր վերադառնում է իր հին աշխատանքին հիվանդանոցում և Բոբը՝ Չարլիի հայրը զբաղված է լինում իր աշխատանքով, Չարլիի մասին հիմնականում հոգ են տանում իր եղբայրները՝ Փի-Ջեյը ու Գեյբը և քույրը՝ Թեդդին։ Այդ պատճառով նրանք պետք է համատեղեն քրոջ մասին հոգ տանելը իրենց դասերի ու հետ ու միաժամանակ անցնել դեռահասական պրոբլեմների միջով։
Ամեն օր Թեդդին տեսաօրագրի միջոցով խորհուրդներ է տալիս իր փոքրիկ քրոջ համար, որ երբ մեծանա օգտվի այդ խորհուրդներից։
Ֆիլմը կազմված է 3 եթերաշրջաններից։ 3-րդ եթերաշրջանում նրանց ընտանիքին նոր անդամ է ավելանում՝ Տոբին։ Նա լինում է Էմմիի ու Բոբի նոր երեխան։ Իրականում այդ երեխան Լի-Էլլին Բեյկերի երեխան է։


== Ծանոթագրություններ ==


== Արտաքին հղումներ ==
Պաշտոնական կայք
Բռնվիր, Չառլի Disney.ru
Երկու Ֆեոդոր

«Երկու Ֆեոդոր» (ռուս.՝ «Два Фёдора»), խորհրդային գեղարվեստական ֆիլմ, որը նկարահանել է ռեժիսոր Մարլեն Խուցիևը 1958 թվականին։


== Սյուժե ==
Հայրենական մեծ պատերազմի ավարտից հետո հայրենիք վերադարձած Ֆեոդոր ավագին դիմավորում է անապաստան տղա Ֆեոդոր կրտսերը։ Նրանք որոշում են միասին ապրել։ Նրանց մոտ ամեն ինչ հրաշալի էր, մինչև Ֆեոդոր ավագն ամուսնանում է։ Ֆեոդորի ամուսնությունից հետո նրանց բարեկամական կյանքն ավարտվում է, չնայած Ֆեոդորի կինը՝ Նատաշան, ամեն կերպ փորձում է արժանանալ տղայի սիրուն։ Խանդից հուսահատության հասած Ֆեոդոր կրտսերը փախչում է տնից։ Բայց երկար հուզումներից ու որոնումներից հետո նրան գտնում են, և նա հաշտվում է մեծահասակների հետ։


== Դերերում ==
Վասիլի Շուկշին – Ֆեոդոր ավագ
Կոլյա Չուրսին – Ֆեոդոր կրտսեր
Թամարա Սյոմինա – Նատաշա
Յուրա Ելին
Մ. Շամանսկայա
Ի. Պոլետաև
Ալեքսանդր Ալեքսանդրովսկի
Ն. Լոպատնիկով
Կ. Զաբաշտա
Նիկոլայ Կլյուչնև


== Նկարահանող խումբ ==
Ռեժիսոր՝ Մարլեն Խուցիև
Սցենարի հեղինակ՝ Վալերի Սավչենկո
Օպերատոր՝ Պյոտր Տոդորովսկի
Բեմադրող նկարիչ՝ Օ. Գրոսսե
Կոմպոզիտոր՝ Յուլիա Մեյտուս
Մոնտաժող՝ Է․ Մայսկայա
Հնչյունային ռեժիսոր՝ Վ. Կուրգանսկի
Երգի տեքստի հեղինակ՝ Ա. Ֆատյանովա


== Ծանոթագրություններ ==


== Արտաքին հղումներ ==
«Երկու Ֆեոդոր» ֆիլմը «Энциклопедия отечественного кино» կայքում
«Երկու Ֆեոդոր» ֆիլմը «Дети в кино» կայքում
Ֆիլմը Фильм.Ру կայքում Archived 2021-06-03 at the Wayback Machine.
 «Երկու Ֆեոդոր» ֆիլմը  Օդեսայի կինոստուդիայի պաշտոնական կայքում
Մալի Կոբիլին

Մալի Կոբիլին (ուկրաիներեն՝ Малий Кобилин), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Մալի Կոբիլին գյուղում բնակվում էր 276 մարդ։ Բնակավայրը զբաղեցնում է 0,146 կմ² տարածք։ Բնակչության խտությունը կազմում էր 1890,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կվանգո

Կվանգո (ֆր.՝ Kwango)՝ շրջան Կոնգոյի Դեմոկրատական Հանրապետությունում։ Տեղակայված է երկրի արևմուտքում։


== Աշխարհագրական դիրք ==
Մինչև 2005 թվականի սահմանադրության ընդունումը Կվանգոն նախկին Բանդունդու (նահանգ) նահանգի մի մասն էր։ Այս շրջանի վարչական կենտրոնը Կենգե քաղաքն է։ Շրջանը գտնվում է Կվանգո գետի արևմտյան մասում։
Ըստ 2005 թվականի տվյալների Կվանգոյի բնակչությունը 1 994 036 մարդ է ։


== Ծանոթագրություններ ==
Լեսնոյ (գյուղ, Բոգորոդսկի շրջան)

Անվան այլ կիրառումների համար տե՛ս՝ ԼեսնոյԼեսնոյ (ռուս.՝ Лесной), գյուղ Ռուսաստանի, Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեդրան

Պեդրան (պորտ.՝ Pedrão), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսկենտրոնական մարզում։ Մտնում է Ֆեյրա դի Սանտանայի գավառի կազմի մեջ։ Բնակչությունը կազմում է 6728 մարդ՝ 2006 թվականի տվյալներով։ Գրավում է 172,458 կմ2 տարածք։ Բնակչության խտությունը՝39,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 13.082.100,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.939,53 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,627 (տվյալները՝ ՄԱԿ-ի զարգացման ծրագրի)։
Այքոն Քոմունիքեյշնս

«Այքոն Քոմունիքեյշնս» (անգլ.՝ ICON Communications), 2007-2012 թվականներին Հայաստանում գործող հեռահաղորդակցության ծառայություններ ապահովող ընկերություն։ 
Հիմնադրվել է 2007 թվականին, ստանալով անհրաժեշտ բոլոր արտոնագրերն ու ռադիոհաճախականությունները WiMAX ցանց ներդնելու համար։ Ընկերությունը տրամադրել է անլար գերարագ ինտերնետի մատուցման ծառայություններ։
2012 թվականին ձեռք է բերվել «Յուքոմ» ընկերության կողմից։


== Ծանոթագրություններ ==


== Արտաքին հղումներ ==
Այքոն Քոմունիքեյշնսի պաշտոնական կայք Archived 2013-06-11 at the Wayback Machine. (հայ.), (անգլ.), (ռուս.)
Կլավդիա

Կլավդիա (հուն․՝ Κλαυδιά), գյուղ Կիպրոսի Հանրապետության Լառնակայի շրջանում։ Տեղակայված է Լառնակա քաղաքից 10 կմ դեպի արևմոուտք։


== Բնակչություն ==
Մինչ 1974 թվականը, գյուղը բնակեցված է եղել թուրք կիպրացիներով ։ Ըստ 2011 թվականի տվյալների Կլավդիա գյուղի բնակչությունը կազմում է 427 մարդ, մեծամասնությունը հույն կիպրացիներ են։


== Ծանոթագրություններ ==
Դեննիս Ռոմմեդալ

Դեննիս Ռոմմեդալ (դանիերեն՝ Dennis Rommedahl, հուլիսի 22, 1978(1978-07-22), Կոպենհագեն, Դանիա), դանիացի ֆուտբոլիստ, ով ներկայումս որպես կիսապաշտպան հանդես է գալիս «Վալվեյկ» ակումբում։
Դանիայի ազգային հավաքականի կազմում խաղացել է 125 խաղ և խփել է 21 գոլ։


== Ծանոթագրություններ ==
Ելնյա (գյուղ, Ռուդնյանսկի շրջան)

Անվան այլ կիրառումների համար տե՛ս՝ ԵլնյաԵլնյա (ռուս.՝ Ельня), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաղաբերդի լեռնանցք

Բաղաբերդի լեռնանցք, լեռնանցք Զանգեզուրի լեռներում։ Հավանաբար խոսքը վերաբերում է Կապանի լեռնանցքին, եթե նկատի ունենք, որ Բաղաբերդը պատմական Կապան քաղաքի միջնաբերդն էր։


== Ծանոթագրություններ ==
Նավսալեռ

Նավսալեռ, լեռնագագաթ Հայաստանի Սյունիքի մարզում, Մեղրու լեռնաշղթայում, Ծավ գյուղից 4,5 կմ հարավ-արևմուտք։ Բարձրությունը՝ 2370 մետր։


== Ծանոթագրություններ ==
Էթվալիսի

Էթվալիսի (վրաց.՝ ეთვალისი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Դուշեթից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 10 մարդ։


== Ծանոթագրություններ ==
Լոկնյա (այլ կիրառումներ)

Լոկնյա, կարող է վերաբերել՝


== Ուկրաինայի բնակավայրեր ==
Լոկնյա - գյուղ, Ուկրաինայի Սումիի մարզի Կրոլևեցի շրջանում
Լոկնյա - գյուղ, Ուկրաինայի Սումիի մարզի Ռոմնիի շրջանում
Լոկնյա - գյուղ, Ուկրաինայի Սումիի մարզի Սումիի շրջանում


== Ռուսաստանի բնակավայրեր ==
Լոկնյա - քաղաքատիպ ավան Ռուսաստանի Պսկովի մարզի Լոկնյանսկի շրջանի կազմում։
Լոկնյա - գյուղ Ռուսաստանի Ռյազանի մարզի Միխայլովսկի շրջանի կազմում։
Ուստ-Աբականսկի շրջան

Ուստ-Աբականսկի շրջան (ռուս.՝ Усть-Абаканский район Хакасии, խակ.՝ Ағбан пилтірі аймағы), մունիցիպալ շրջան Ռուսաստանի Դաշնության Խակասիա հանրապետությունում։
Ստեղծվել է 1924 թվականին։ Վարչական կենտրոնը՝ Ուստ-Աբական։


== Աշխարհագրություն ==
Շրջանի տարածքի մակերեսը կազմում է 8880 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 41331 մարդ։ Բնակչության խտությունը կազմում էր 4,65 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Երևան (հեռուստաընկերություն)

Անվան այլ կիրառումների համար տե՛ս՝ Երևան (այլ կիրառումներ)Երևան, հայկական հեռուստաընկերություն, հիմնվել է 2000 թ. մարտի 28-ին։ Հեռարձակվում է Երևանում, մասամբ՝ Կոտայքի, Արագածոտնի, Արմավիրի և Արարատի մարզերում։ Հեռուստաալիքը նաև հասանելի է Interactive և Ucom մալուխային հեռուստատեսության բաժանորդներին։ Հեռուստաալիքը ներկայացնում էր լրատվական, հասարակական, երաժշտական, և ժամանցային բնույթի հաղորդումներ։ Հեռուստաընկերության նախագահն է Վարշամ Ղարիբյանը։ 2014 թվականին փոխարինվել է Հ3-ով։


== Հաղորդումներ ==
Հայացք աշխարհին
Կարծիքների խաչմերուկ
Իմ Երևան
XXII դար
Ազդագիր
Մանուկների մոլորակ
Մուլտ ակումբ
Իմիջ
Առողջարան (հեռարձակվել է նաև Առաջին ալիքով, հետագայում հեռարձակվել է TV5, Արարատով և Կենտրոնով)
Music Box (հեռարձակվել է ATV-ով)
Օրը ցերեկով
Աստղածնունդ
Երևան Գիշեր
Ավտոշուկա
Օրը ցերեկով՝ Դայանայի հետ
Face Control
The Best
Life Line
Սուայ Թայ բոքսինգ
Bon Appetito Երևան
Օգտակար խորհուրդներ


== Պատկերանիշներ ==

		


== Ծանոթագրույթուններ ==
https://web.archive.org/web/20130721213957/http://yerevantv.am/
Shiver

«Shiver», բրիտանական Քոլդփլեյ ալտերնատիվ ռոք խմբի երգը։ Գրվել է Քոլդփլեյ խմբի կողմից։ Պրոդյուսերներն են Կեն Նելսոնը և Քրիս Մարտինը։
Երգը թողարկվել է, որպես Parachutes ալբոմի գլխավոր սինգլ, և երկրորդ հիթն է եղել Մեծ Բրիտանիայում Yellow-ից հետո։ Սինգլը գրավել է 35-րդ հորիզոնականը UK Singles Chart-ում։


== Երգացանկ ==
CD"Shiver" – 5։02
"For You" – 5։45
"Careful Where You Stand" – 4։47


== Վարկանշային աղյուսակ ==


== Ծանոթագրություններ ==


== Արտաքին հղումներ ==
http://www.coldplay.com Shiver. պաշտոնական կայք
Երգի բառերը MetroLyrics կայքում Archived 2015-09-07 at the Wayback Machine.
Ռադոշևկա (գյուղ, Իզյասլավի շրջան)

Ռադոշևկա (ուկրաիներեն՝ Радошівка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Ռադոշևկա գյուղում բնակվում էր 1 679 մարդ։ Բնակավայրը զբաղեցնում է 6837 կմ² տարածք։ Բնակչության խտությունը կազմում էր 245,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խնձորկեն

Խնձորկեն, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հյուսիսային Կորեայի խաղաղության թանգարան

Հյուսիսային Կորեայի խաղաղության թանգարան (կորեերեն՝ 조선민주주의인민공화국 평화박물관), թանգարան, որը գտնվում է մի շինությունում, որտեղ անց է կացվել Կորեական պատերազմի համաձայնագրի ստորագրման արարողությունը։ Այն տեղակայված է Պանմունջեում, նախկին գյուղում Հյուսիսային Հվանքաել գավառում, Հյուսիսային Կորեայում։
Այն գտնվում է մոտավորապես 1,2 կիլոմետր դեպի հյուսիս-արևմուտք Միացյալ անվտանգության գոտուց, ապառազմականացված գոտու հյուսիսային կեսում։ Շինությունը միակ բանն է, ինչը մնացել է նախկին գյուղից, և 1950-ականների կեսերից Պանմունջումին է պատկանում, որն էլ պատկանում է Անվտանգության գոտուն։ Այն գտնվում է Կիջոնգ դոնգից մոտավորապես 1,9 կմ հեռավորության վրա դեպի հյուսիս-արևելք, որը հաճախ հիշատակվում է որպես Քարոզչության գյուղ։
Զենքերը, որոնք օգտագործվել են 1976 թվականին ԱՄՆ-ի կապիտան Արթուր Բոնիֆասին և լեյտենանտ Մարկ Բարետին կացնով սպանության ժամանակ, պահվում են թանգարանում։
Դռան վերևում կա աղավնու խորհրդանիշ։ Զինադադարի ստորագրման ժամանակ Պաբլո Պիկասոյի «Աղավնի» կտավի օրինակը կախված է եղել շինության ներսում։ Ամերիկացիները դեմ են եղել դրան` որպես կոմունիզմի խորհրդանիշ (Պիկասոն կոմունիստ էր),  և այն ծածկվել է։


== Ծանոթագրություններ ==


== Արտաքին հղումներ ==
Լուսանկարներ Խաղաղության թանգարանից Archived 2011-07-22 at the Wayback Machine.
Կացնի լուսանկարը
Լուսանկար թանգարանի ներսից
877

877 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 877 թվականն է, 
IX դարի 77-րդ տարին։


== Դեպքեր ==


== Ծնունդներ ==


== Մահեր ==
Ավանգարդ (մարզադաշտ, Յալթա)

«Ավանգարդ» մարզադաշտ (ռուս.՝ Стадион «Авангард»), ֆուտբոլային մարզադաշտ Ղրիմի Յալթա քաղաքում, որն ունի երկու ֆուտբոլային դաշտ (կանաչ և այրուքացան)։ Յալթայի «Ռուբին» ֆուտբոլային ակումբի տնային մարզադաշտն է։ Այրուքացան խոտածածկով մարզադաշտի տարողությունը, որը նախկինում օգտագործվում էր որպես Ուկրաինայի օլիմպիական թիմի նախապատրաստական մարզաբազա, 7000 նստատեղ է։ Մարզադաշտում անցկացվում են նաև թեթև աթլետիկայի տարբեր մրցություններ։
Տեղակայված է քաղաք Յալթա, Բիրյուկովի փողոց, 2ա հասցեով։


== Նկարագրություն ==
Յալթայի ամենամեծ ժողովրդականությունը վայելող մարզադաշտը գտնվում է Վոդոպադնայա գետի հովտում, լեռների և զբոսայգու շրջապատում։ Յալթայի «Ավանգարդ» մարզադաշտն ունի ստանդարտ խոտածածկով ֆուտբոլային դաշտ, ռետինապատ վազքուղիներով, պտտաձողերով այրուքացան խոտածածկով մարզադաշտ։ «Ավանգարդ» մարզադաշտի տարածքում գործում են մարզասարքերով փակ մարզադահլիճ, բռնցքամարտի, յոգայի և շեյփինգի խմբակներ (բոլորը լրացուցիչ վճարով)։ Մարզադաշտում հաճախ են անցկացվում ֆուտբոլային հանդիպումներ, երկրների ազգային հավաքականների հավաքներ։
2018 թվականի մարտին հիմնական մարզադաշտում տեղադրվել է էլեկտրոնային լուսադիոդային լուսատախտակ, որի շնորհիվ «Ավանգարդը» սկսել է համապատասխանել Ղրիմի Պրեմիեր-լիգայի և գավաթի խաղարկության խաղերն անցկացնելու համար սահմանված հիմնական պահանջներին։ Լուսատախտակի չափսերն են՝ 4,5 × 1,8 մետր։


== Վերակառուցում ==
2018 թվականի հուլիսից սկսվել է «Ավանգարդ» մարզադաշտի վերակառուցումը, որը նախատեսվում է ավարտել 2020 թվականին։ Այդ նպատակով հատկացվել է ավելի քան 800 միլիոն ռուբլի։


== Ծանոթագրություններ ==
Զաբախատուր

Զաբախատուր (անգլ.՝ Zabaxatur, ռուս.՝ Забахатур), ավերակ գյուղ ՀԽՍՀ Սիսիանի շրջանում։


== Տես նաև ==
Ձաբազադուր


== Ծանոթագրություններ ==
Ալեքսանդր Վեսնին

Ալեքսանդր Ալեքսանդրովիչ Վեսնին (մայիսի 16 (28), 1883, Yuryevets, Կոստրոմայի նահանգ, Ռուսական կայսրություն - նոյեմբերի 7, 1959(1959-11-07), Մոսկվա, ԽՍՀՄ), ռուս խորհրդային ճարտարապետ, գեղարվեստական ղեկավար և ուսուցիչ, Վեսնիններ եղբայրներից մեկը։


== Կենսագրություն ==
Ալեքսանդրա Վեսնինի և Եղիսաբեթ Վեսնինի ընտանիքի փոքր տղան է։ Ալեքսանդր Ալեքսանդրովիչը շատ էր կարդում, շատ գումար էր ծախսում թերթերի և ամսագրերի վրա, գրում էր բանաստեղծություններ։ Եղիսաբեթ Ալեքսնդրովնան հիանալի դաշնակահարուհի էր, շատ լեզուներ գիտեր, սիրում էր կարդալ։ Ծնողների շնորհիվ՝ ընթերցանությունը և և երաժշտությունը Վեսնինների տան ընտանեկան ավանդույթներն են դարձել։ Ընտանիքում գնահատվում էր աշխատանքն ու աշխատասիրությունը։
Սովորել է Պետերբուրգի քաղաքացիական ինժեներների ինստիտուտում (1901-1912)։ ՕՍԱ-ի նախագահ (1925-1931), «Սովրեմեննայա արխիտեկտուրա» («Современная архитектура») ամսագրի պատասխանատու խմբագիր (1926-1930)։ Դասավանդել է Մոսկվայի Վխուտեմաս-Վխուտեինում (1921-1930) և Մոսկվայի ճարտական ինստիտուտում (մինչև 1936)։ ԽՍՀՄ շինարարության և ճարտարապետության ակադեմիայի պատվավոր անդամ (1956-1959)։ Պարգևատրվել է Աշխատանքային կարմիր դրոշի շքանշանով։


== Աշխատանքներ ==

Ծանր արդյունաբերության նախագծի կոմիսարիատ, 1934 թվական
Աշխատանքային ակումբներ Բաքվում, 1930 թվական
Լիկաչևի մշակույթի պալատ, Մոսկվա, 1930-36 թվականներ
Դերասանների տուն, Մոսկվա, 1928 թվական
«Լենինգրադսկայա պրավդա» նախագիծ
Աշխատանքային նախագծի պալատ, 1922-23 թվականներ


== Ծանոթագրություններ ==


== Արտաքին հղումներ ==
Վեսնինը archINFORM կայքում
Բեզսալի (գյուղ, Լոխովիցայի շրջան)

Բեզսալի (ուկրաիներեն՝ Безсали), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1694 թվականին։
2001 թվականի տվյալներով Բեզսալի գյուղում բնակվում էր 772 մարդ։ Բնակավայրը զբաղեցնում է 5822 կմ² տարածք։ Բնակչության խտությունը կազմում էր 132,6 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1401) Լավոնե

(1401) Լավոնե (անգլ.՝ Lavonne), աստերոիդ աստերոիդների հիմնական գոտում։ Հայտնաբերվել է 1935 թվականի հոկտեմբերի 22-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,226889 ա. մ., առավելագույնը մոտենում է 1,826 ա. մ. հեռավորության վրա և հեռանում 2,6278 ա. մ.։ Արեգակի շուրջ մեկ ամբողջական պտույտ է կատարում 1213,8 երկրային օրվա ընթացքում, իր ուղեծրով շարժվելով միջինում 0,29659 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,29° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1401) Լավոնե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառլ Յանսեն

Կառլ Յանսեն (գերմ.՝ Karl Janssen, մայիսի 29, 1855(1855-05-29), Դյուսելդորֆ, Հռենոսի պրովինցիա, Պրուսիայի թագավորություն - 1927, Դյուսելդորֆ, Հռենոսի պրովինցիա, Պրուսիայի ազատ պետություն, Վայմարյան Հանրապետություն), գերմանացի քանդակագործ։


== Կենսագրություն ==
Կառլ Յանսենը ծնվել է 1855 թվականին Դյուսելդորֆում, արվեստագետների ընտանիքում։ Նրա հայրն եղել է պղնձի վրա փորագրող, եղբայրը՝ Պետերը, նկարիչ։ Արվեստի առաջին դասերը Կառլը ստացել է եղբորից։ 1872-1880 թվականներին սովորել է Դյուսելդորֆի պրուսական թագավորական  արվեստի ակադեմիայում, Ավգուստ Վիտիգի  ղեկավարությամբ։ 1878 թվականին Յանսենը ստացել է հռոմեական կրթաթոշակ և 1881 թվականին մեկնել է Իտալիա և այնտեղ սովորել մինչև 1884 թվականը։
Յանսենի առաջին կարևոր աշխատանքը գործարանատեր Պյոնսգենի (1883) կիսանդրին է։ 1884 թվականին նա Յոզեֆ Տյուսխաուզի հետ միասին (որի հետ մտերիմ էր դեռևս ակադեմիայում սովորելու տարիներից), պատվեր է ստանում ստեղծելու Հայր Ռեյնի և նրա դուստրերի արձանախումբը։ Այս աշխատանքն այնքան դուր եկավ դյուսելդորֆցիներին, որ 12 տարի անց նրանք պատվիրեցին երկու արվեստագետներին ստեղծելու դրա  բրոնզե ավելի մեծ տարբերակը (1897)։ 1896 թվականին Յանսենը Դյուսելդորֆում քանդակում է Վիլհելմ կայսրի բրոնզե արձանը։
1893 թվականից Կառլ Յանսենը եղել է Դյուսելդորֆի գեղարվեստի ակադեմիայի պրոֆեսոր իր ուսուցիչ Ավգուստ Վիտիգի ամբիոնում։ Յանսենի ուսանողներից են եղել Բերնարդ Հյոտգերը, Վիլհելմ Լեմբրուկը, Տոնի Շտոկխեյմը։
Առաջին համաշխարհային պատերազմի ավարտից հետո քանդակագործն արդյունաբերող Հենկել ընտանիքի պատվերով ստեղծել է պատերազմում ձեռնարկության զոհված աշխատակիցների հուշարձանը։ Այդ հուշարձանը տեղադրվել է Դյուսելդորֆի Հոլտհաուզեն շրջանի արդյունաբերական գոտում։ Յանսենի վերջին խոշոր աշխատանքը եղել է Հենկելների ընտանեկան դամբարանի արձանը (1925) Դյուսելդորֆում։


== Պատկերասրահ ==

		
		
		
		


== Գրականություն ==
Bernhard Maaz (изд.): Nationalgalerie Berlin. Das XIX. Jahrhundert; Bestandskatalog der Skulpturen (2 Bde.); Berlin 2006 — ISBN 978-3-86502-119-9.
Rolf Purpar: Kunststadt Düsseldorf — Objekte und Denkmäler im Stadtbild, Grupello, Düsseldorf 2008, ISBN 3-89978-044-2.


== Ծանոթագրություններ ==
Մովսես Աճեմով

Մովսես Աճեմով (հունվարի 25, 1878(1878-01-25), Նոր Նախիջևան, Եկատերինոսլավի նահանգ, Ռուսական կայսրություն - 1950, Նյու Յորք, Նյու Յորք, ԱՄՆ), ռուս քաղաքական գործիչ, Սահմանադիր դեմոկրատական կուսակցության անդամ։


== Կենսագրություն ==
Մովսես Աճեմովը ծնվել է 1878 թվականի հունվարի 25-ին Դոնի Նախիջևան քաղաքում։ Ազգությամբ հայ է, եղել է Հայ Առաքելական Եկեղեցու ծխական։ Սովորել է Նոր Նախիջևանի հոգևոր սեմինարիայում, ապա՝ Դոնի Ռոստովի գիմնազիայում և Լազարյան ճեմարանում, որն ավարտել է 1897 թվականին։ 1903 թվականին ավարտել է Մոսկվայի համալսարանի բժշկական ֆակուլտետը և 1904 թվականին էքստեռն քննություններ է հանձնել նույն համալսարանի իրավաբանական ֆակուլտետում։ Մնացել է վերոհիշյալ ուսումնական հաստատությունում Քրեական իրավունքի և դատավարության ամբիոնում պատրաստվելու համար, միաժամանակ նաև դատապաշտպանի օգնական է աշխատել Մոսկվայի դատական պալատում։ Որպես կրտսեր բժիշկ Կարմիր խաչի շարժական հիվանդանոցում՝ մասնակցել է 1904-1905 թվականների Ռուս-ճապոնական պատերազմին։
1906 թվականից Սահմանադիր դեմոկրատական կուսակցության անդամ է։ 1906 թվականին ընտրվել է Պետդումայի երկրորդ գումարման անդամ՝ Ռոստով Դոնի կողմից։ 1907 թվականին ընտրվել է Դումայի երրորդ գումարման անդամ՝ Դոնի զորքեր շրջանի կողմից։ Բյուջետային, դատական հանձնաժողովի և անձի անձեռնմխելիության հարցերով հանձնաժողովի անդամ է։
1917 թվականի Փետրվարյան հեղափոխությունից հետո եղել է Արդարադատության նախարարության ժամանակավոր կառավարության կոմիսար։


== Ծանոթագրություններ ==


== Գրականություն ==
Государственная дума Российской империи, 1906—1917 : Энциклопедия. Москва : Российская политическая энциклопедия, 2008. С. 9—10. ISBN 978-5-8243-1031-3.
3-й созыв Государственной Думы: портреты, биографии, автографы. — Санкт-Петербург: издание Н. Н. Ольшанскаго, 1910.
Մժկատարի լեռներ

Մժկատարի լեռներ, լեռնաբազուկ Հայաստանի Արարատի մարզում, Վեդի գետի ավազանում, Գնդասարի լեռների ճյուղավորություններից։ Երկարությունը 10 կմ է, առավելագույն բարձրությունը Միգասար լեռն է՝ 2858 մ։


== Ծանոթագրություններ ==
Խոսրով Խլղաթյան

Խոսրով Ռազմիկի Խլղաթյան (հունվարի 1, 1964(1964-01-01), Մարտունի, Հայկական ԽՍՀ, ԽՍՀՄ), գրող, լրագրող, «Գեղամա աշխարհ» թերթի խմբագիր։


== Կենսագրություն ==
Խոսրով Խլղաթյանը ծնվել է 1964 թվականի հունվարի 1-ին, Հայաստանի Հանրապետության Գեղարքունիքի մարզի Մարտունի քաղաքում։ Սովորել և ավարտել է Մարտունու թիվ 1 միջնակարգ դպրոցը, այնուհետև տեղափոխվել է Երևան, սովորել և ավարտել Երևանի թիվ 1 պրոֆտեխուսումնարանը, բարձրագույն կրթությունը շարունակել է Երևանի պետական համալսարանի բանասիրական ֆակուլտետում։
1983-1985 թվականներին ծառայել է ԽՍՀՄ բանակում՝ Ղազախստանի Շևչենկո քաղաքում։ Դպրոցական տարիներին ընտանիքին օգնելու նպատակով ամառային արձակուրդներին աշխատել է Մարտունու սովխոզում։ Մանուկ հասակից սիրել է զբաղվել ֆիզիկական աշխատանքով, սպորտով ու ընթերցանությամբ։


=== Ընտանիք ===
Ամուսնացած է, ունի երկու որդի։ Կինը՝ Ալինա Ավետիսյանը, մասնագիտությամբ բանասեր է, աշխատում է Գեղարքունիքի մարզային գրադարանում։
Ավագ որդին՝ Շանթ Խլղաթյանը, զբաղեցնում է 《Արմենպրես》 պետական լրատվական գործակալության գլխավոր խմբագրի պաշտոնը։ Փոքր որդին՝ Մեսրոպը, ավարտել է ԵՊՀ տնտեսագիտության մագիստրատուրան և աշխատում է ճանապարհաշինարարության ոլորտում՝ ղեկավարելով ճանապարհաշինական մասնավոր ընկերություն։


== Աշխատանքային գործունեություն ==
Աշխատել է Մարտունու շինտրեստի բանվոր, Մարտունու թիվ 1 միջնակարգ և Երանոսի թիվ 1 միջնակարգ դպրոցների պիոներ ավագ ջոկատավար։1987-1994 թվականներին հ. լեզու և գրականություն է դասավանդել Ծակքարի, Ն.Գետաշենի, ապա՝ Մարտունու թիվ 3 միջնակարգ դպրոցներում։ Համատեղության կարգով աշխատել է Մարտունու շրջանային թերթում՝ թրծվելով լրագրության մեջ։1995 թվականից աշխատանքի է անցել պետական կառավարման համակարգում։1995 թվականի հունվարից մինչև 1996-ի մարտ ամիսը ղեկավարել է Մարտունու շրջխորհրդի գործկոմի ընդհանուր բաժինը։1996-2003 թվականներին զբաղեցրել է Գեղարքունիքի մարզպետարանի լրատվության և հասարակայնության հետ կապերի բաժնի վարիչի պաշտոնը։ 2003-2006 թվականներին աշխատել է որպես Գեղարքունիքի մարզպետի մամուլի քարտուղար, 2006-2010 թվականներին եղել է Գեղարքունիքի մարզպետի օգնական։
2008թվականի հոկտեմբերից մինչ օրս խմբագրում է《Գեղամա աշխարհ》մարզային թերթը։ 2015թվականից մինչ այժմ պայմանագրային կարգով աշխատում է Գեղարքունիքի մարզպետարանի լրատվության բաժնում։ 1998 թվականից մինչ օրս համատեղությամբ աշխատում է《Արմենպրես》լրատվական գործակալությունում։ Տարբեր տարիներին համագործակցել է նաև Հայաստանի Հանրային հեռուստատեսության《Հայլուր》 լրատվական գործակալության,《Հայաստանի Հանրապետություն》թերթի հետ՝ նրանց տրամադրելով Գեղարքունիքի մարզի կենսագործունեության, ձեռքբերումների ու հիմնախնդիրների մասին պատմող տեսանյութեր, հոդվածներ, լուրեր։


== Գրական գործունեություն ==
Մի շարք ակնարկների, պատմվածքների, դիմանկարների, քննադատական կամ հրապարակախոսական հոդվածների հեղինակ է։ Մասնագետներն առավել բարձր են գնահատել《Ֆիդայական շարժման արձագանքները և ֆիդայիների կերպարը հայ գրականության մեջ》ստվարածավալ աշխատությունը, որը շարունակաբար լույս է տեսել《Գեղամա աշխարհ》թերթում։
2020 թվականին լույս է ընծայել իր բանաստեղծությունների և պատմվածքների առաջին ժողովածուն՝ «Հոգու հայրենիք» վերնագրով։ Հրատարակության է պատրաստում նոր գրքեր։


== Ծանոթագրություններ ==
Եդեմ

Եդեմ, երանության, բերկրության վայր, հրաշագեղ երկիր, որը, ըստ Աստվածաշնչի, գտնվում էր Արևելքում։ Նրա կենտրոնում էր Աստված տնկել դրախտը, իսկ Եդեմից դուրս էր գալիս մի գետ՝ դրախտային պարտեզը ջրելու համար (դա, ըստ Աստվածաշնչի մեկնիչների, խորհրդանշում է երկնային գետը, իսկ նրա ջրերը՝ երկնային կյանքի տարածումը)։ Այնուհետև գետը բաժանվում էր չորս ճյուղերի՝ Փիսոն, Գեհոն, Տիգրիս, Եփրատ։ Սրանից ելնելով՝ մի շարք մեկնիչներ կորուսյալ Եդեմը կամ դրախտը զետեղում են Հայաստանում, մյուսները՝ այլ տեղեր։ Սակայն, ըստ Աստվածաշնչի, հիշյալ Եդեմը, Ադամի և Եվայի արտաքսմամբ, կորսված է և Աստծո սուրբ կամքի համաձայն՝ արգելված ու փակված հին մարդու՝ Ադամի և նրա սերնդի համար. «Աստված դուրս հանեց Ադամին, բնակեցրեց բերկրության դրախտի դիմաց և հրամայեց քերովբեներին ու բոցեղեն սրին շուրջանակի հսկել դեպի կենաց ծառը տանող ճանապարհները»։ Դեպի դրախտ, դեպի Կենաց ծառ տանող ճանապարհը բացվում է Հիսուս Քրիստոսով, իր՝ տերունական խոսքի համաձայն, թե՝ «...Ես իսկ եմ հարություն և կյանք...»։ Աստծո Որդու քավչարար արյամբ սրբված հավատացյալներին խոստացվում է մի նոր Եդեմ՝ կենաց պարտեզ՝ առավել փառավոր և հավիտենական՝ Հիսուս Քրիստոսի երկրորդ գալստյան ժամանակ. «Երանելի՜ են նրանք, որ պահում են նրա պատվիրանները։ Նրանք իրավունք ունեն ուտելու կենաց ծառից և մտնելու քաղաքի դռներով»։


== Ծանոթագրություններ ==
Ըստ Աստվածաշնչյան վկայությունների՝ Աստծո կամքով և զորությամբ ստեղծվել է ներկայիս Ադամյան (բանական մարդ) կոչվող մարդկային տիպը։ Այն սկսել է ձևավորվել Բիբլիական Եդեմ կոչվող երկրում, որը ուներ հարուստ բուսականությամբ բարեբեր հողեր և մարդկային ու կենդանական աշխարհի գոյատևման համար բարենպաստ կլիմա։ Այդ երկրից սկիզբ էին առնում չորս խոշոր գետեր՝ առաջինը Արաքսը (բիբլիական Փիսոնը), որը անցնում էր մի տարածքով որտեղ շատ էր ոսկին, սուտակը և գահանակը։ Երկրորդ գետը Քուռը (բիբլիական Ք/գ/եհոնը), որը հոսում Էր մեծ լեռան (Կովկասի) ստորոտով։ Երրորդ գետը Տիգրիսն էր, իսկ չորրորդը Եփրատը, որոնք հոսում էին հարավ և նրանց միջև ընկած երկիրը Սենաարի (Միջագետքի) երկիրն էր։ Բիբլիական Եդեմի երկիրը՝ Ադամյան մարդաբանական տիպի առաջացումից հետո կոչվեց՝ <Արարչի արարման տեղ>, հետագայում՝ սուրբ գրքում հիշատակվում է <Արարատի երկիր> անվամբ:
Դովգալևկա (գյուղ, Միրգորոդի շրջան)

Անվան այլ կիրառումների համար տե՛ս՝ ԴովգալևկաԴովգալևկա (ուկրաիներեն՝ Довгалівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Դովգալևկա գյուղում բնակվում էր 303 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շերիդան շրջան (Կանզաս)

Անվան այլ կիրառումների համար տե՛ս՝ Շերիդան շրջան (այլ կիրառումներ)Շերիդան շրջան (անգլ.՝ Sheridan County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.321 կմ² է, բնակչությունը՝ 2.813 մարդ (2000 թ. տվյալներով)։ Շրջկենտրոնն է Հոքսի բնակավայրը։ Կազմավորվել է 1873 թ.։
Նովոյավորովսկ

Նովոյավորովսկ (ուկրաիներեն՝ Новоя́ворівськ), քաղաք Ուկրաինայի Լվովի մարզի Յավորովի շրջանում, շրջկենտրոն։ Բնակավայրը նախկինում նաև անվանվել է Յանոխինո։ Հիմնադրվել է 1965 թվականին։
Չճշտված տվյալներով Նովոյավորովսկ քաղաքում բնակվում էր 26 448 մարդ։ Բնակավայրը զբաղեցնում է 2,03 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2016-06-13 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մոտրինո (գյուղ, Կոբելյակի շրջան)

Մոտրինո (ուկրաիներեն՝ Мотрине), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Մոտրինո գյուղում բնակվում էր 153 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջաբար Ռասուլով

Ջաբար Ռասուլով (հուլիսի 10, 1913(1913-07-10), Խուջանդ, Q21645139?, Samarkand Oblast, Թուրքեստան, Ռուսական կայսրություն - ապրիլի 4, 1982(1982-04-04), Դուշանբե, Տաջիկական ԽՍՀ, ԽՍՀՄ), սովետական կուսակցական և պետական գործիչ, սոցիալիստական աշխատանքի հերոս (1981 թ.)։ ԽՄԿԿ անդամ 1939 թվականից։


== Կենսագրություն ==
Ավարտել է Միջինասիական բամբակի ինստիտուտը (1934)։ 1934-1838 թվականներին աշխատել է իբրև գյուղատնտես, 1938-1941 թվականներին եղել է Տաջիկստանի ՍՍՀ հողժողկոմատի վարչության պետ, ապա՝ հողժողկոմի տեղակալ։ 1941 թվականից՝ ԽՍՀՄ մթերումների մինիստրության լիազոր Տաջիկստանի ԽՍՀ-ի գծով։ 1945 թվականից՝ Տաջիկստանի ԽՍՀ հողագործության, 1946 թվականից՝ տեխնիկական կուլտուրաների ժողկոմ։ 1946-1955 թվականներին Ջաբար Ռասուլովը Տաջիկստանի ԽՍՀ Մինիստրների խորհրդի նախագահն էր, 1955 թվականից՝ ԽՍՀՄ գյուղատնտեսության մինիստրի տեղակալը, 1958 թվականից՝ Տաջիկստանի կոմկուսի ԿԿ քարտուղարը։ 1960-1961 թվականներին եղել է ԽՍՀՄ արտակարգ և լիազոր դեսպանը Տոգոյում։ 1961-1982 թվականներին Տաջիկստանի կոմկուսի ԿԿ առաջին քարտուղար։ Եղել է ԽՄԿԿ Կենտրոնական վերստուգիչ հանձնաժողովի անդամ (1952-1956 թթ.), ԽՄԿԿ ԿԿ անդամ (1961-1982 թթ.), ԽՍՀՄ II—X գումարումների Գերագույն սովետի դեպուտատ։
Պարգևատրվել է Վ․ Ի․ Լենինի 9 և 4 այլ շքանշաններով։


== Ծանոթագրություններ ==
Մեդվեդևկա (գյուղ, Կազատինի շրջան)

Անվան այլ կիրառումների համար տե՛ս՝ ՄեդվեդևկաՄեդվեդևկա (ուկրաիներեն՝ Медведівка), գյուղ Ուկրաինայի Վիննիցայի մարզի Կազատինի շրջանում։
2001 թվականի տվյալներով Մեդվեդևկա գյուղում բնակվում էր 348 մարդ։ Բնակավայրը զբաղեցնում է 0,73 կմ² տարածք։ Բնակչության խտությունը կազմում էր 476,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բյուրակնյան լճակներ

Բինգյոլի լճակներ, Պինկյոլի լճակներ, լճակներ Բյուրակնյան լեռներում։ Մոտ 2400 մետր բարձրության վրա գտնվող 3-4 լճակներն են, որոնցից սկիզբ են առնում բազմաթիվ գետակներ։


== Ծանոթագրություններ ==
Ուեմբլի մարզադաշտ

«Ուեմբլի» (անգլ.՝ Wembley Stadium, [ˈwɛmbli]), առավել հայտնի է Նոր Ուեմբլի (անգլ.՝ New Wembley անվանումով), մարզադաշտ Մեծ Բրիտանիայի մայրաքաղաք Լոնդոնի Ուեմբլի արվարձանումում։ Կառուցվել է 2007 թվականին՝ նախկին «Ուեմբլի» մարզադաշտի տեղը։ Նախկին «Ուեմբլին», որ հայտնի էր նաև Էմփայր Սթեյդիում (անգլ.՝ Empire Stadium) անվամբ և աշխարհի ամենահամբավված ֆուտբոլային մարզադաշտերից մեկն էր, քանդվել է 2002-2003 թվականներին։ Ի դեպ, այդտեղ, ի շարս բազմաթիվ կարևոր մրցախաղերի, անց են կացվել նաև ֆուտբոլի աշխարհի 1966 թվականի առաջնության բացման (Անգլիա-Ուրուգվայ) և եզրափակիչ (Անգլիա-ԳՖՀ) հանդիպումները։
Նոր «Ուեմբլի»-ում են անցկացվել և անցկացվում Անգլիայի ֆուտբոլի ազգային հավաքականի մրցախաղերը, գավաթային եզրափակիչ հանդիպումները, ռեգբիի կարևորագույն մրցախաղեր, մեծ հետաքրքրություն առաջացրած համերգներ և խոշորամասշտաբ այլ միջոցառումներ։ Մարզադաշտի սեփականատերը անգլիական ֆուտբոլի ղեկավար մարմինն է՝ Ֆուտբոլի ընկերակցությունը (Football Association - FA), որի գրասենյակը հենց մարզադաշտում էլ գտնվում է։ Ունենալով 90 հազար նստատեղ՝ նոր «Ուեմբլի»-ն մեծությամբ առաջինն է Բրիտանիայում և երկրորդը՝ Եվրոպայում (զիջում է միայն բարսելոնյան «Կամպ Նոու»-ին)։
Նախագիծը պատրաստել են ամերիկյան Populous և բրիտանական Foster and Partners նախագծա-ճարտարապետական ընկերությունների մասնագետները, շինարարությունն իրականացրել է ավստրալական Multiplex ընկերությունը։ Կառույցը պսակված է 134 մետր բարձրություն ունեցող կամարով, որը գեղեցիկ տեսք հաղորդելով հանդերձ՝ կրում է տանիքի ծանրության ավելի քան 75 տոկոսը։ Պողպատե այդ կամարը համարվում է տանիքի ամենաերկար միաթռիչք կոնստրուկցիան աշխարհում։ Մարզադաշտի շինարարությունն արժեցել է £798 միլիոն ֆունտ սթեռլինգ , ավարտվել է 2007 թվականին։ Նորակառույց մրցասպարեզում անցկացված առաջին մրցախաղը եղել է Անգլիայի և Իտալիայի ֆուտբոլի երիտասարդական հավաքականների ընկերական հանդիպումը 55.700 հանդիսականների ներկայությամբ (խաղն ավարտվել է ոչ-ոքի՝ 3-3 հաշվով)։
Այստեղ կայացած հիշարժան մրցախաղերից են 2012 թվականի ամառային օլիմպիական խաղերի ֆուտբոլի մրցապայքարի  եզրափակիչ խաղը,  ՈՒԵՖԱ-ի չեմպիոնների լիգայի 2011  և 2013 թվականների եզրափակիչ հանդիպումները, Euro 2020-ի ութ մրցախաղ (ներառյալ կիսաեզրափակիչ ու եզրափակիչ խաղերը), ֆուտբոլի Եվրոպայի կանանց առաջնության 2022 թվականի եզրափակիչը (UEFA Women's Euro 2022): ՈՒԵՖԱ-ի չորրորդ կարգ ունեցող այս մարզադաշտում է անցկացվելու նաև չեմպիոնների լիգայի 2024 թվականի եզրափակիչ հանդիպումը։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
wembleystadium.com, մարզադաշտի պաշտոնական կայքէջը
Տեսարաններ մարզադաշտից
Wembley Stadium Seating Plans
Վալենտինա Սովկինա

Վալենտինա Սովկինա (ռուս.՝ Валентина Вячеславовна Совкина, 1963, Lovozero, Մուրմանսկի մարզ, ՌԽՖՍՀ, ԽՍՀՄ), ռուս քաղաքական գործիչ, Կոլայի թերակղզու Սաամական խորհրդարանի նախագահ։


== Կենսագրություն ==
Ծնվել է 1963 թվականին Մուրմանսկի մարզի Լովոզերո գյուղում, որտեղ էլ ապրում է։ Կրթությամբ ուսուցիչ է։
2010 թվականին Կոլայի թերակղզու Սաամայի խորհրդարանի առաջին նիստում ընտրվել Է խորհրդարանի նախագահ, ավելի վաղ եղել է Մուրմանսկի մարզի սաամների լիազոր ներկայացուցիչների խորհրդի նախագահը։ 
2013 թվականից ղեկավարում է Կոլայի սաամական ռադիոն։


== Սաամական խնդիրների վերաբերյալ տեսակետներ ==
Ըստ Վալենտինա Սավկինայի՝ Կոլայի թերակղզու Սաամայի խորհրդարանի նախագահի կարծիքով՝ Ռուսաստանի սաամական բնակչության թվաքանակի նման կրճատման հիմնական պատճառը բնական նվազեցումն է, որը բացատրվում է նաև ժամանակակից սաամական ընտանիքների քիչ երեխաներ ունենալու հանգամանքով։ Այլ պատճառներ, Սովկինայի կարծիքով, սաամայի ցածր սոցիալական կարգավիճակն ու տնտեսական անպաշտպանությունը են. դրա մեղքի մի մասն ընկած է նաև տեղական իշխանությունների վրա, քանի որ Մուրմանսկի մարզի Հյուսիսի բնիկ ժողովուրդների սոցիալ-տնտեսական աջակցության ծրագիրը անարդյունավետ է և թույլ է նպաստում սաամայի բնակչության առկա սոցիալական և տնտեսական խնդիրների լուծմանը, իսկ այդ ամենի շրջանակներում իրականացվող միջոցառումների զգալի մասը զուտ ձևական բնույթ ունի։ Մուրմանսկի մարզում 2008-2012 թվականների ընթացքում, Սովկինայի խոսքով, ոչ մի միջոցառում չի իրականացվել. սաամներին բժշկական ծառայություններով ապահովելու մակարդակը, նրա խոսքով, նույնպես տարեցտարի նվազում է, քանի որ կրճատվում են տեղական բուժաշխատող-մանկաբարձական կետերը, ստացիոնար բուժման վայրերում մահճակալների թիվը նվազում է, փակվում են պոլիկլինիկաները։


== Հարձակում ==
2014 թվականի սեպտեմբերին Սավկինան, որպես Ռուսաստանի սաամների ներկայացուցիչ, պետք է մասնակցեր բնիկ ժողովուրդների համաշխարհային համաժողովին, որն անցկացվում է Նյու Յորքում ՄԱԿ-ի Գլխավոր Ասամբլեայի կողմից։ Լովոզերից նորվեգական Կիրկենես տանող ճանապարհին քաղաքի մուտքի մոտ նրա վրա հարձակում է տեղի ունեցել, ընդ որում՝ ներկա ոստիկանները չեն խանգարել հարձակվողին, այլ ընդհակառակը՝ զբաղեցրել են վարորդին, որն օգնել է Սովկինային և հարձակվողին թույլ են տվել թաքնվել։ Արդյունքում Սովկինան չի կարողացել հասնել իր չվերթին, սակայն մեկ օր անց մեկնել է Նյու Յորք։ Այս հարձակումը զանգվածային լրատվամիջոցները կապում են Նյու Յորքում տեղի ունեցած բնիկ ժողովուրդների համաժողովի ռուս պատվիրակների հետ։


== Ծանոթագրություններ ==


== Գրականություն ==
«Председатель Саамского парламента: «Спасти малые народы от исчезновения может только смена национальной политики государства»»։ Сайт Информационного центра Finugor։ 2011-12-17։ Արխիվացված է օրիգինալից 2012-06-19-ին։ Վերցված է 2012-03-01  
Брицкая Т. Удержать любой ценой : [арх. 25 Սեպտեմբերի 2014] // Новая газета : газета. — 2014. — № 107 (24 Սեպտեմբերի).
Կինոկատակերգություն

Կինոկատակերգություն, կատակերգություն կինոէկրանին։ Կինոարվեստի այս ժանրին պատկանում են այն ֆիլմերը, որոնց նպատակն է ծիծաղեցնել հանդիսատեսին, առաջացնել ժպիտ և բարձրացնել տրամադրությունը։ Ինչպես դրաման, սարսափ ֆիլմերը, գիտական ֆանտաստիկան, այնպես էլ կատակերգությունը կինոյի հիմնական ժանրերից մեկն է։ Տարբերում են կինոկատակերգության մի քանի տեսակներ։

Պարոդիա (նմանակում) — կատակերգություն, որը նմանակում է որևէ այլ ժանր։
Սիրային կատակերգություն — կատակերգություն սիրո մասին։
Անիրական կատակերգություն — ծաղրածուական կատակերգություն կինոէկրանին։
Տրագիկոմեդիա — կատակերգություն, որում կատակերգական երանգ է տրվում ողբերգական իրադարձություններին։
Սիթքոմ — կատակերգություն, որի տարբեր դրվագներ ներկայացնում են տարբեր իրադրություններ։
Սարսափ կատակերգություն — կատակերգություն, որում կատակերգական երանգ է տրվում սարսափ իրադարձություններին։
Քրեական կատակերգություն — կատակերգություն, որում գլխավոր հերոսները հանցագործներ են, կամ կատակերգություն քրեական տարրերով։
Երաժշտական կատակերգություն — կատակերգություն, սյուժեն զգալի չափով ներկայացվում է երգերի ու պարերի միջոցով։Կինոկատակերգությունը ի հայտ է եկել համարյա կինեմատոգրաֆիայի հետ միաժամանակ։ Վաղ շրջանի համր կինոկատակերգությունները շարունակում էին հաջողություն վայելել նաև հայտնի ձայնային ֆիլմերի ի հայտ գալուց հետո։ Համր շրջանի ամենահայտնի կինոկատակերգուներից է Չարլի Չապլինը։
Կատակերգություններ են օրինակ՝ Ֆրանսիս Վեբերի «Հայրիկները», Ներսես Հովհաննիսյանի «Հարսնացու հյուսիսիցը», Թոմ Շիդյանի «Ամենակարող Բրյուսը» և այլն։


== Ծանոթագրություններ ==
Բորիս Դիաու

Բորիս Բաբակար Դիաու-Ռիֆորդ (ֆրանս.` Boris Babacar Diaw-Riffiod, ապրիլի 16, 1982(1982-04-16), Կորմեյ-ան-Պարիզի), ֆրանսիացի բասկետբոլային պաշտոնյա և նախկին բասկետբոլիստ։ Ներկա պահին հանդիսանում է Ֆրանսիայի Pro A բասկետբոլի առաջնության «Մետրոպոլիտանս 92» ակումբի նախագահը
Մարզական կարիայի 14 մրցաշրջան անցկացրել է Բասկետբոլի ազգային ասոցիացիայում (NBA)։ «Սան Անտոնիո Սփըրս» ակումբի կազմում 2014 թվականին դարձել է NBA-ի չեմպիոն։
Ակումբային կարիերայից զատ, հանդես է եկել նաև Ֆրանսիայի բասկետբոլի ազգային հավաքականի կազմում, 2005 և 2011 թվականների Եվրոպայի առաջնություններում համապատասխանաբար գրավելով երրորդ և երկրորդ տեղերը։


== Ծանոթագրություններ ==


== Արտաքին հղումներ ==
Էջը NBA.com կայքում
BorisDiaw.com - Պաշտոնական կայք
ESPN.com էջ
Էջը Բասկետբոլ-ռեֆերենսում Archived 2016-04-09 at the Wayback Machine.
Բորոնյավա

Բորոնյավա (ուկրաիներեն՝ Боронява), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Բորոնյավա գյուղում բնակվում էր 3 511 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տզզան ճանճը (այլ կիրառումներ)

Տզզան ճանճը, կարող է վերաբերել՝

Տզզան ճանճը, Կոռնեյ Չուկովսկու հեքիաթը,
«Տզզան ճանճը» (ռուս.՝ Муха-Цокотуха), 1941 թվականին Վլադիմիր Սուտեևի կողմից նկարահանված մուլտֆիլմ ըստ Կ. Ի. Չուկովսկու համանուն հեքիաթի,
«Տզզան ճանճը», 1960 թվականին ռեժիսորներ Վլադիմիր Սուտեևի և Բորիս Դյոժկինի կողմից ստեղծված մուլտֆիլմ,
«Տզզան ճանճը», 1976 թվականին Բորիս Ստեպանցևի կողմից ստեղծված մուլտֆիլմ։
Դին Քեյմեն

Դին Քեյմեն (անգլ.՝ Dean L. Kamen;ապրիլի 5, 1951(1951-04-05), Լոնգ Այլենդ, Նյու Յորք, ԱՄՆ), ամերիկացի գյուտարար, DEKA գիտահետազոտական կազմակերպության նախագահ, «Սեգվեյ» գիրոսկոպների վրա ինքնաշարժիչի մտքի հեղիանակը։


== Կենսագրություն ==
Դինը  չորս երեխաներից մեկն է, ծնվել է Ջեք և Էվելին Քեյմենների հրեական ընտանիքում, Նյու Յորքի Լոնգ Այլենդ շրջանում։ 
Նրա հայրը՝ Ջեք Քեյմենը (1920-2008) կոմիքսների նակարազարդող էր։ 
Դինի մեծ եղբայրը՝ Բարտոնը, մանկաբուժության և դեղաբանության պրոֆեսորը, ղեկավարել է ուռուցքաբանական  կլինիկա Նյու Յորքում (Cancer Institute of New Jersey)։
Դինը դեռ դպրոցում մշակել է գունաերաժշտական համակարգը։ Սովորել է Վուսթերի պոլիտեխնիկական ինստիտուտում, սակայն չի ավարտել այն։ 
Կարիերան սկսել է որպես բժշկական փորձասարքերի գյուտարար․ ավտոմատ ներարկիչ դիաբետով հիվանդների համար, որը կախված է գոտուց և որոշակի   ժամանակահատված ներարկումներ է կատարում, սարք դիալիզի համար, որը բժիշկը կարող է վերահսկել հեռախոսով և այլն։
Հիմնադրել է DEKA Research & Development Corp կազմակերպությունը։ Դարձել է աշխարհահռչակ «Սեգվեյ» էլեկտրական ինքնաշարժիչի հայտնագործությամբ։
Ստեղծել է հաշմանդամների համար կատարելագործված բազկաթոռ գիրոսկոպների վրա։
1989 թվականին Դին Քեյմենը հիմնադրել է FIRST կազմակերպությունը, որպեսզի ոգեշնչի աշակերտներին կատարելագործել նոր տեխնոլոգիաների ծրագրավորման և յուրացման ոլորտը։ 1992 թվականից FIRST կազմակերպությունը անկացնում է ռոբոտատեխնիկայի ամենամյա մրցույթ։


== Ծանոթագրություններ ==


== Հղումներ ==
compulenta.ru